ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሕሉፍ ወልፊ ሞባይል፡ ንመንእሰያት ራዕዲ ከምዝፈጥረሎም ተገሊጹ 30 ሕዳር 2019 ምንጪ ስእሊ, Getty Images ሰለስቲ ሲሶ መንእሰያት፡ ጽግዕተኛ ወልፈኛታት ሞባይሎም ስለዝኾኑ፡ ሞባይል ምስ ተኸልኡ ራዕዲ ከምዝሕዞም፡ ብሓካይም ስነ-ኣእምሮ ዝተኻየደ መጽናዕቲ ኣረዲኡ። እቲ ኣብ ሎንደን ብዝርከብ ኪንግስ ኮለጅ ዝተኻየደ መጽናዕቲ፡ እቶም መንእሰያት ሞባይሎም እንተተኸሊኦም፡ ናይ ወልፊ ጠባያት ከምዘርእዩን፡ ከምኡ'ውን ሻቕሎት ከምዝሕዞምን ተገሊጹ። እቶም መንእሰያት፡ ምስ ሞባይሎም ዘጥፍእዎ ግዜ ክቖጻጸርዎ ከምዘይኽእሉ'ውን እቲ መጽናቲ የመልክት። እቲ መጽናዕቲ ከምዝሕብሮ፡ ወልፊ ሞባይል ኣብ ስነ-ኣእምሮኣዊ ጥዕና ሓደገኛ ሳዕቤን ከኸትል ከምዝኽእል ይሕብር። እቲ ዝተኻየደ መጽናዕቲ፡ 42 ሽሕ መንእሰያት ዘሳተፈ 41 መጽናዕቲ ኣካይዱ። ውጽኢት እቲ መጽናዕቲ ከምዝሕብሮ ከኣ፡ 23 ሚእታዊት እቶም መንእሰያት ምስ ሕሉፍ ወልፊ ዝመሳሰል ጠባያት ሻቕሎት ከምዘጋጥሞምን፤ ሕሉፍ ምጥቃም ሞባይል ነቲ ካልእ ንጥፈታቶም ከምዝዕንቅፎን ይገልጽ። ምሒር ነፍሰ-ፍትወት ካብ ምንታይ ዝነቐለ እዩ?
